- Hindi News
- National
- सेंट्रल जेल सांस्कृतिक ऑडिटोरियम में बंदियों में जगाई देश भक्ति की भावना
सेंट्रल जेल सांस्कृतिक ऑडिटोरियम में बंदियों में जगाई देश भक्ति की भावना
सेंट्रलजेल के सांस्कृतिक ऑडिटोरियम में गुरुवार को एक शाम शहीदों के नाम से सांस्कृतिक कार्यक्रम का आयोजन हुआ। अधिवक्ता कला साहित्य संस्कृति संघ के तत्वावधान में आयोजित कार्यक्रम में बंदियों में देशभक्ति की भावना जगाने हेतु देशभक्ति गीतों को प्रस्तुत किया गया। इस अवसर पर राजस्थान हाईकोर्ट के न्यायमूर्ति एम. एन. भंडारी मुख्य अतिथि थे। कार्यक्रम में बड़ी संख्या में अधिवक्ताओं ने भी भाग लिया। सांस्कृतिक कार्यक्रम का शुभारंभ ख्याति प्राप्त गायक कुमार नरेंद्र नवीन शर्मा ने किया। जेल अधीक्षक शंकर सिंह गायक सुरेश गहलोत ने भी देश भक्ति गीतों की प्रस्तुतियां दीं। इस अवसर पर न्यायमूर्ति एम. एन. भंडारी ने संबोधन में कहा कि बंदी अच्छे विचारों से अपना मन बदले, जिससे घर लौटकर परिजनों को बताएं कि जेल में रहते हुए अच्छा कार्य करने का प्रण लिया है। संस्था के अध्यक्ष एडवोकेट अजय कुमार सक्सैना, महासचिव मधु गुप्ता, एडवोकेट योगेश गुप्ता ने भी बंदियों से अच्छे आचरण कर अपने आप को सुधारने कर अच्छे व्यक्ति के रूप में समाज में स्थापित करने के लिए कहा।
tgl_Latn sot_Latn hin_Deva hin_Deva hin_Deva